
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 456 

25 Φεβρουάριου 2014 


ΑΠΟΦΑΣΕΙ Σ 

Αριθμ. οικ 1578/Α321 

Προθεσμίες και διαδικασία χορήγησης στεγαστικής συν¬ 
δρομής για ανακατασκευή, αυτοστέγαση και επισκευή 
κτιρίων πληγέντων από το σεισμό της 26ης Ιανουάριου 
2014 σε περιοχές των Περιφερειακών Ενοτήτων Κεφαλ¬ 
ληνίας και Ιθάκης. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί απο- 
καταστάσεως ζημιών εκ σεισμών 1978 εις περιοχή Βορ. 
Ελλάδος κ.λπ. και ρυθμίσεως ετέρων τινών συναφών θεμά¬ 
των» που κυρώθηκε με το Νόμο 867/79 (Φ.Ε.Κ. 24/Α77.2.79) 
και ειδικότερα τις διατάξεις του άρθρου 2, παρ. 2 και του 
άρθρου 5, παρ. 4 της Πράξεως. 

2. Τις διατάξεις των άρθρων 1 και 2 της από 26.3.81 
Πράξης Νομοθετικού Περιεχομένου του Προέδρου της Δη¬ 
μοκρατίας «περί αποκαταστάσεως ζημιών εκ σεισμών 1981 
και ρυθμίσεως ετέρων συναφών θεμάτων» που κυρώθηκε 
με το άρθρο πρώτο του Ν. 1190/81 (Φ.Ε.Κ. 203/Α730.7.81). 

3. Τις διατάξεις του άρθρου πέμπτου του Ν. 1190/81 (Φ.Ε.Κ. 
203/Α'/30.7.81) όπως τροποποιήθηκε και συμπληρώθηκε με το 
άρθρο 1, παρ. 42 και 43 του Ν. 2412/96 (Φ.Ε.Κ. 123/Α'/17.06.96) 
«Μεταφορά αρμοδιοτήτων από το Υπουργικό Συμβούλιο σε 
άλλα Κυβερνητικά όργανα και άλλες διατάξεις». 

4. Τις διατάξεις της παρ. 2 του άρθρου 1 του Ν. 1283/82 
(ΦΕΚ 114/Α717-9-82) «Για τις προθεσμίες υποβολής αιτή¬ 
σεων δανειοδότησης των σεισμοπλήκτων και τη ρύθμιση 
άλλων θεμάτων». 

5. Το Π.Δ 69/1988 (ΦΕΚ 28/Α716.2.88) «Οργανισμός Γενικής 
Γραμματείας ΔημοσίωνΈργων», όπως τροποποιήθηκε με 
το Π.Δ. 167/92 (ΦΕΚ 78/Α'/18.5.1992) και ισχύει σήμερα. 

6. Το άρθρο 1 του Π.Δ. 85/2012 (Φ.Ε.Κ. 141/Α721.6.2012) 
«Ιδρυση και μετονομασία Υπουργείων, μεταφορά και κα¬ 
τάργηση υπηρεσιών» όπως τροποποιήθηκε με το άρθρο 1 
του Π.Δ.118/2013 (Φ.Ε.Κ. 152/Α725.06.13). 

7. Το Π.Δ. 119/2013 (Φ.Ε.Κ. 153/Α725.06.2013) «Διορισμός 
Αντιπροέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

8. Την Δ16α/04/773/29.11.90 (ΦΕΚ 746/Β730.11.90) κοινή 
απόφαση Υπουργού Προεδρίας Κυβερνήσεως και Αν. 
Υπουργού ΠΕ.ΧΩ.Δ.Ε., "Εξαίρεση διοικητικών πράξεων ή 
εγγράφων από τον κανόνα των τριών υπογραφών". 


9. Τη με αρ. ΔΟ/Ο/83/2/Φ.3070/23.8.2Θ13 (Φ.Ε.Κ. 1839/ 
Β729.7.2013) απόφαση του Υπουργού Υποδομών, Μεταφο¬ 
ρών και Δικτύων «Μεταβίβαση Δικαιώματος υπογραφής «Με 
εντολή Υπουργού» στο Γενικό Γραμματέα και στους Προϊ¬ 
σταμένους των Γ ενικών Διευθύνσεων, των Διευθύνσεων και 
των Τ μημάτων της Γ ενικής Γ ραμματείας ΔημοσίωνΈργων 
του Υπουργείου Υποδομών, Μεταφορών και Δικτύων». 

10. Τη με αρ. πρωτ. 628 /Α325/5.2.2014 (Φ.Ε.Κ. 257/Β7 
7.2.2014) Κοινή Απόφαση των Υπουργών Οικονομικών, Ανά¬ 
πτυξης και Ανταγωνιστικότητας και Υποδομών Μεταφο¬ 
ρών και Δικτύων με θέμα «Οριοθέτηση των Περιφερειακών 
Ενοτήτων Κεφαλληνίας και Ιθάκης της Περιφέρειας Ιανίων 
Νήσων για την αποκατάσταση των ζημιών σε κτίρια από 
το σεισμό της 26ης Ιανουάριου 2014». 

11. Τη με αρ. πρωτ. οικ.986/Α325/7.2.2014 (Φ.Ε.Κ. 257/Β7 
7.2.2014) Κοινή Απόφαση των Υπουργών Οικονομικών, Ανά¬ 
πτυξης και Ανταγωνιστικότητας και Υποδομών, Μεταφο¬ 
ρών και Δικτύων με θέμα «Καθορισμός πιστωτικών διευκο¬ 
λύνσεων για την αποκατάσταση των ζημιών σε κτίρια από 
το σεισμό της 26ης Ιανουάριου 2014 στις Περιφερειακές 
Ενότητες Κεφαλληνίας και Ιθάκης της Περιφέρειας Ιονίων 
Νήσων». 

12. Τις με αριθμ. πρωτ. οικ/3828/ΤΣΕΠ 31.1/08.11.95 (ΦΕΚ 
954/Β720.11.95) και Δ0/114/1 /Φ.1331/27.09.20 02 (ΦΕΚ 1283/ 
Β702.10.02) αποφάσεις του Υφυπουργού ΠΕ.ΧΩ.Δ.Ε σχετικά 
με την αναδιοργάνωση της Υ.Α.Σ. 

13. Τη με αρ. πρωτ. οικ/7235/Α311/16.9.2008 (ΦΕΚ 1997/ 
Β726.9.2008) απόφαση του Υπουργού ΠΕ.ΧΩ.Δ.Ε. σχετικά 
με την αναδιοργάνωση της Υ.Α.Σ. 

14. Την με αρ. πρωτ. οικ/1061/Α345/05.02.2002 (ΦΕΚ 163/ 
Β714.02.2002) (Ορθή επανάληψη 27.2.2002) απόφαση Υφυ¬ 
πουργού ΠΕ.ΧΩ.Δ.Ε. «Προθεσμία υποβολής ενστάσεων 
κατά Πράξεων των Τομέων και Γραφείων Αποκατάστα¬ 
σης Σεισμοπαθών-Πλημμυροπαθών κ.λπ. και αιτήσεων για 
επανεξέταση κτιρίων». 

15. Τη με αρ. πρωτ. οικ:6772/Β9β/19.12.2011 (Φ.Ε.Κ. 3201/ 
Β730.12.2011) απόφαση του Υφυπουργού Υποδομών, Μετα¬ 
φορών και Δικτύων «Τιμολόγιο υπολογισμού δαπάνης των 
εργασιών επισκευής για την αποκατάσταση των ζημιών 
σε κτίρια που έχουν πληγεί από φυσικές καταστροφές 
(σεισμό, πυρκαγιά, πλημμύρα, κατολίσθηση) και της αντί¬ 
στοιχης Στεγαστικής Συνδρομής». 

16. Τη με αρ. πρωτ. οικ.4212/Β11/2.10.2013 (Φ.Ε.Κ. 2661/ 
Β718.10.2013) Απόφαση του Γ εν. Γ ραμματέα ΔημοσίωνΈργων 
με θέμα «Καθορισμός ελάχιστων υποχρεωτικών απαιτήσεων 
για την κατάθεση φακέλων επισκευής κτιρίων από Φέρουσα 
Τοιχοποιία που έχουν υποστεί βλάβες από σεισμό». 

17. Τη με αρ. πρωτ. 1455/ΣΤ8/20.2.2014 Απόφαση του Γεν. 
Γραμματέα Δημοσίων'Εργων με θέμα «Καθορισμός ελάχι¬ 
στων υποχρεωτικών απαιτήσεων για τη σύνταξη μελετών 
αποκατάστασης κτιρίων από οπλισμένο σκυρόδεμα, που 
έχουν υποστεί βλάβες από σεισμό και την έκδοση των 
σχετικών αδειών επισκευής». 

Και επειδή, 

• θα πρέπει να αποκατασταθούν οι βλάβες που έχουν 
προκληθεί στα κτίρια των Περιφερειακών Ενοτήτων Κε¬ 
φαλληνίας και Ιθάκης, από το σεισμό της 26ης Ιανουάριου 
2014, αποφασίζουμε: 

Α. ΠΡΟΘΕΣΜΙΕΣ 

Οι ιδιοκτήτες των κτιρίων που έχουν πληγεί από το 
σεισμό της 26ης Ιανουάριου 2014 σε περιοχές των Π.Ε. Κε¬ 
φαλληνίας και Ιθάκης, προκειμένου να τύχουν των πιστωτι¬ 
κών διευκολύνσεων για την αποκατάσταση των κτισμάτων 
τους, όπως ορίζεται στο κεφ. 2 «ΠΡΟΘΕΣΜΙΕΣ» της με αρ. 
πρωτ. οικ 986/Α325/7.2.2014 (Φ.Ε.Κ. 257/Β77.2.2014) Κοινής 
Υπουργικής Απόφασης (Κ.Υ.Α.) θα πρέπει να υποβάλουν 
στην αρμόδια Υπηρεσία, είτε: 

I. Αίτηση για Βεβαίωση Καθορισμού Στεγαστικής Συνδρο¬ 
μής για ανακατασκευή ή αυτοστέγαση, με την οποία και 
θα καθοριστούν δικαιούχοι Στεγαστικής Συνδρομής (Σ.Σ.), 
εφόσον το κτίσμα τους έχει κριθεί κατεδαφιστέο και έχει 
εκδοθεί Πρωτόκολλο Αυτοψίας Επικίνδυνα Ετοιμόρροπου 
Κτίσματος μετά τον Επανέλεγχο (δευτεροβάθμιο έλεγχο). 

Η αίτηση αυτή θα πρέπει να υποβληθεί εντός έξι (6) μηνών 
από την παραλαβή του Πρωτοκόλλου Αυτοψίας και να συνο¬ 
δεύεται από τα απαιτούμενα δικαιολογητικά τα οποία ανα- 
φέρονται σε σχετική παράγραφο της παρούσας απόφασης. 

II. Αίτηση για έκδοση άδειας επισκευής και χορήγηση Σ.Σ.. 

Η αίτηση αυτή θα πρέπει να υποβληθεί εντός ενός (1) 

έτους από τη δημοσίευση σε Φ.Ε.Κ. της με αρ. πρωτ οικ 
986/Α325/7.2.2014 (Φ.Ε.Κ. 257/Β77.2.2014) Κ.Υ.Α. περί πιστω¬ 
τικών διευκολύνσεων, ήτοι μέχρι τις 7-2-2015 και θα συ¬ 
νοδεύεται από: 

• πλήρη φάκελο μελέτης επισκευής του πληγέντος κτί¬ 
σματος, ο οποίος θα πρέπει να είναι σύμφωνος με τις 
σχετικές αποφάσεις περί Καθορισμού Ελάχιστων Υποχρε¬ 
ωτικών Απαιτήσεων για την κατάθεση φακέλων επισκευής 
κτισμάτων που έχουν υποστεί βλάβες. 

• τα λοιπά δικαιολογητικά τα οποία αναφέρονται σε 
αντίστοιχη παράγραφο της παρούσας απόφασης. 

Σε περίπτωση που οι ενδιαφερόμενοι δεν προσκομίσουν 
εντός των ανωτέρω προθεσμιών όλα τα απαιτούμενα δικαι- 
ολογητικά οι αιτήσεις θα τίθενται στο Αρχείο με απόφαση 
του Προϊσταμένου της αρμόδιας Υπηρεσίας. 

Επισημαίνεται ότι δικαίωμα υποβολής αίτησης για έκδο¬ 
ση άδειας επισκευής και χορήγηση Σ.Σ. έχουν όλοι οι ιδιο¬ 
κτήτες των ακινήτων που έχουν πληγεί από το σεισμό της 
26ης Ιανουάριου 2014 ανεξάρτητα από το αν το κτίσμα τους 
είχε χαρακτηριστεί στον πρωτοβάθμιο ή δευτεροβάθμιο 
έλεγχο ως κατάλληλο ή προσωρινά ακατάλληλο για χρήση. 

III. Αίτηση για τη διενέργεια αυτοψίας προκειμένου να 
εξεταστεί το πληγέν κτίσμα. 

Η αίτηση αυτή, η οποία πρέπει να υποβληθεί εντός ενός 
(1) έτους από τη δημοσίευση σε Φ.Ε.Κ. της με αρ. πρωτ. οικ 
986/Α325/7.2.2014 (Φ.Ε.Κ. 257/Β77.2.2014) Κ.Υ.Α. περί πιστω¬ 
τικών διευκολύνσεων, ήτοι μέχρι τις 7-2-2015, θα πρέπει 
να συνοδεύεται από τίτλους ιδιοκτησίας του ακινήτου (εις 
διπλούν), εκ των οποίων το ένα αντίγραφο θα πρέπει να 
είναι νόμιμα επικυρωμένο, φωτογραφίες του πληγέντος 
κτίσματος καθώς και οδοιπορικό σκαρίφημα. 

Επισημαίνεται ότι δικαίωμα υποβολής αίτησης για αυ¬ 
τοψία έχουν όλοι οι ιδιοκτήτες των ακινήτων που έχουν 


πληγεί από το σεισμό της 26ης Ιανουάριου 2014 ανεξάρ¬ 
τητα από το αν το κτίσμα τους είχε χαρακτηριστεί σε 
πρωτοβάθμιο ή δευτεροβάθμιο έλεγχο. 

Μετά τη διενέργεια αυτοψίας στο πληγέν κτίσμα από 
Μηχανικούς της αρμόδιας Υπηρεσίας, και ανάλογα με τον 
χαρακτηρισμό του κτίσματος (κατεδαφιστέο ή επισκευά- 
σιμο), εκδίδεται από την αρμόδια Υπηρεσία: Πρωτόκολλο 
Αυτοψίας Επικίνδυνα Ετοιμορρόπου Κτίσματος ή Έκθε¬ 
ση Αυτοψίας σεισμοπλήκτου κτίσματος δομημένου από 
Ευτελή Υλικά, σε περίπτωση κατεδαφιστέου κτίσματος 
ή Έκθεση αυτοψίας τριμελούς επιτροπής σε περίπτωση 
επισκευάσιμου κτίσματος. 

Το Πρωτόκολλο ή ηΈκθεση αυτοψίας με το χαρακτηρισμό 
του κτίσματος θα παραλαμβάνεται αυτοπροσώπως από τον 
ενδιαφερόμενο ή από εξουσιοδοτημένο εκπρόσωπό του 
και σε περίπτωση που δεν παραληφθεί μετά την πάροδο 
δεκαπέντε (15) ημερών από την ημερομηνία έκδοσής τους, 
θα αποστέλλονται ταχυδρομικώς με απόδειξη παραλαβής. 

Στη συνέχεια ανάλογα με τον χαρακτηρισμό του κτίσμα¬ 
τος οι ιδιοκτήτες, προκειμένου να τους χορηγηθεί Στεγα- 
στική Συνδρομή (Σ.Σ.), υποχρεούνται να καταθέσουν στην 
αρμόδια Υπηρεσία: 

α) Εφόσον πρόκειται για κατεδαφιστέο κτίσμα, αίτηση 
συνοδευόμενη από τα απαιτούμενα δικαιολογητικά (όπως 
αναφέρονται σε σχετική παράγραφο της παρούσας από¬ 
φασης), προκειμένου να εκδοθεί Βεβαίωση Καθορισμού 
Στεγαστικής Συνδρομής για Ανακατασκευή ή Αυτοστέγαση. 

Η αίτηση αυτή θα πρέπει να υποβληθεί εντός χρονικής προ¬ 
θεσμίας έξι (6) μηνών από την ημερομηνία παραλαβής του 
Πρωτοκόλλου αυτοψίας επικίνδυνα ετοιμόρροπου κτίσματος 
ή τηςΈκθεση αυτοψίας σεισμοπλήκτου κτίσματος δομημένου 
από Ευτελή Υλικά, με το οποίο κρίθηκε κατεδαφιστέο. 

β) Εφόσον πρόκειται για επισκευάσιμο κτίσμα, αίτηση 
για έκδοση άδειας επισκευής συνοδευόμενη από: 

• πλήρη φάκελο μελέτης επισκευής του πληγέντος κτί¬ 
σματος, ο οποίος θα πρέπει να είναι σύμφωνος με τη 
σχετική απόφαση περί Καθορισμού Ελάχιστων Υποχρεω¬ 
τικών Απαιτήσεων για την κατάθεση φακέλων επισκευής 
κτισμάτων που έχουν υποστεί βλάβες. 

• τα λοιπά δικαιολογητικά τα οποία αναφέρονται σε 
αντίστοιχη παράγραφο της παρούσας απόφασης. 

Η αίτηση αυτή θα πρέπει να υποβληθεί εντός χρονικής 
προθεσμίας ενός (1) έτους, από την ημερομηνία παραλαβής 
της έκθεσης αυτοψίας τριμελούς επιτροπής με το οποίο 
το κτίσμα κρίνεται επισκευάσιμο. 

Β. ΔΙΑΔΙΚΑΣΙΑ ΧΟΡΗΓΗΣΗΣ 
ΣΤΕΓΑΣΤΙΚΗΣ ΣΥΝΔΡΟΜΗΣ (Σ.Σ.) 

I. ΑΝΑΚΑΤΑΣΚΕΥΗ 

Η διαδικασία χορήγησης Σ.Σ για ανακατασκευή χωρίζε¬ 
ται σε τέσσερα στάδια: 

Ιο στάδιο: Βεβαίωση Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (Κεφ 
Α παρ. I και ΙΙΙα της παρούσας απόφασης) στην αρμόδια 
Υπηρεσία αίτηση χορήγησης Σ.Σ. για ανακατασκευή συ¬ 
νοδευόμενη από τα ακόλουθα δικαιολογητικά: 

1. Πρωτόκολλο αυτοψίας επικίνδυνα ετοιμόρροπου κτί¬ 
σματος ή'Εκθεση αυτοψίας σεισμοπλήκτου κτίσματος δο¬ 
μημένου από Ευτελή Υλικά, που εκδόθηκε από την αρμόδια 
Υπηρεσία της Γ εν. Γ ραμ. Δημοσίων'Εργων, με το οποίο το 
κτίσμα κρίθηκε κατεδαφιστέο. 

2. Αντίγραφα των τίτλων ιδιοκτησίας του ακινήτου, νόμιμα 
επικυρωμένα, (εις διπλούν στην περίπτωση που δεν έχουν 
ήδη κατατεθεί) συνοδευόμενα από τοπογραφικό διάγραμμα. 

3. Πρόσφατο πιστοποιητικό ιδιοκτησίας από το αρμόδιο 
Υποθηκοφυλακείο ή αντίγραφο κτηματολογικού φύλλου 
από το αρμόδιο Κτηματολογικό Γ ραφείο (εις διπλούν). 

4. Υπεύθυνη δήλωση του Ν. 1599/86 (εις διπλούν) του 
ιδιοκτήτη με το παρακάτω κείμενο: 

α) Δεν έχω πάρει άλλο άτοκο δάνειο ή δωρεάν κρα¬ 
τική αρωγή από άλλο φορέα για το ίδιο ακίνητο λόγω 
των βλαβών που υπέστη το κτίριο από το σεισμό της 

26ης Ιανουάριου 2014 και βρίσκεται επί της οδού. 

στην Τοπική/Δημοτική Κοινότητα.στη Δημοτική 

Ενότητα.του Δήμου.Περιφερειακής Ενότη¬ 
τας. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας του σεισμού της 


γ) Επιθυμώ η δωρεάν κρατική αρωγή που δικαιούμαι να 
μου δοθεί για το κτίσμα μου που κρίθηκε κατεδαφιστέο 
με τ.. υπ’ αρ.Πρωτόκολλο Ε.Ε./Εκθεση ΕΎ και βρί¬ 
σκεται . 

δ) Τα στοιχεία του ιδιοκτήτη του ακινήτου την ημέρα 

του συμβάντος ήταν. 

.και το κτίσμα που περιγράφεται στ.. Πρωτόκολλο Ε.Ε./ 

Έκθεση Ε.Υ είναι αυτό που βρίσκεται στο οικόπεδο που 

περιγράφεται στο υπ'αρ.συμβόλαιο. 

ε)Έχω λάβει γνώση του τρόπου χορήγησης Σ.Σ. που ανα- 
φέρεται στο κεφ. 6 της με αρ. πρωτ. οικ 986/Α325/7.2.2014 
(Φ.Ε.Κ. 257/Β77.2.2014) Κ.Υ.Α.. 

5. Στις περιπτώσεις που το ακίνητο έχει μεταβιβαστεί 
μετά την ημερομηνία του συμβάντος απαιτείται Υπεύθυνη 
δήλωση του Ν. 1599/86 (εις διπλούν) του προκατόχου του 
ακινήτου με το παρακάτω κείμενο: 

α) Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το κτίριο 
από το σεισμό της 26ης Ιανουάριου 2014 και βρίσκεται 
επί της οδού . στην Τοπική/Δημοτική Κοινότητα 


.στη Δημοτική Ενότητα.του Δήμου. 

Περιφερειακής Ενότητας.ούτε δωρεάν κρα¬ 


τική αρωγή για το ίδιο ή άλλο ακίνητο που έχει πληγεί 
από το προαναφερόμενο συμβάν. 

6. Επικυρωμένο αντίγραφο οικοδομικής άδειας του πληγέ- 
ντος κτίσματος. Σε περίπτωση που δεν υπάρχει οικοδομική 
άδεια απαιτείται η προσκόμιση βεβαίωσης από το Δασαρχείο 
ή από την αρμόδια ΥΔΟΜ. σύμφωνα με όσα αναγράφονται 
στην παρ. 9 του κεφαλαίου «Γ. ΓΕΝΙΚΕΣ ΔΙΑΤΑΞΕΙΣ» ώστε να 
αποδεικνύεται ότι το κτίσμα δεν βρίσκεται σε δασική έκταση. 

7. Φωτοτυπία αστυνομικής ταυτότητας του ιδιοκτήτη 
του ακινήτου, επικυρωμένη. 

8. Φωτογραφίες του πληγέντος κτίσματος. Οι φωτογρα¬ 
φίες θα φέρουν το όνομα και την υπογραφή του ιδιοκτήτη. 

9. Στις περιπτώσεις διατηρητέων κτισμάτων απαιτού¬ 
νται επίσης όλα τα απαραίτητα στοιχεία σχετικά με την 
απόδειξη του χαρακτηρισμού τους. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για Ανα- 
κατασκευή. Στην υπόψη Βεβαίωση καθορίζεται το ύψος 
της Σ.Σ. (το ποσό του άτοκου δανείου και της δωρεάν 
κρατικής αρωγής) σύμφωνα με το εμβαδόν του πληγέντος 
κτίσματος και τη χρήση αυτού, όπως περιγράφονται στο 
Πρωτόκολλο ή τηνΈκθεση αυτοψίας, καθώς και οι δόσεις 
χορήγησής της σύμφωνα με όσα ορίζονται στην Κ.Υ.Α. περί 
καθορισμού των πιστωτικών διευκολύνσεων. 

Ο δικαιούχος υποχρεούται εντός ενός (1) έτους από την 
ημερομηνία έκδοσης της προαναφερόμενης Βεβαίωσης, να 
υποβάλλει στην αρμόδια Υπηρεσία Δόμησης (ΥΔΟΜ.), μελέτη 
για έκδοση άδειας δόμησης για την ανέγερση νέου κτίσμα¬ 
τος, προκειμένου να μη χάσει το δικαίωμα δανειοδότησης. 

2ο στάδιο: Έγκριση Σ.Σ. για Ανακατασκευή (Α' δόση) 

Για τη χορήγηση Έγκρισης Σ.Σ. ο δικαιούχος υποχρεού- 
ται να υποβάλλει στην αρμόδια Υπηρεσία, εντός τριών (3) 


μηνών από την ημερομηνία έκδοσης της άδειας δόμησης 
του νέου κτίσματος, αίτηση συνοδευόμενη από τα ακό¬ 
λουθα δικαιολογητικά: 

α) Αντίγραφο της νέας άδειας δόμησης (εις διπλούν), 
θεωρημένο από την αρμόδια ΥΔΟΜ. 

β) Αντίγραφα των εγκεκριμένων σχεδίων (αρχιτεκτο¬ 
νικά σχέδια και σχέδια ξυλοτύπων), θεωρημένα από την 
αρμόδια ΥΔΟΜ.. 

γ) Βεβαίωση κατεδάφισης του πληγέντος κτίσματος, 
(στις περιπτώσεις που απαιτείται η κατεδάφιση στο στά¬ 
διο αυτό σύμφωνα με τις παραγράφους 10,11 και 13 του 
κεφαλαίου «Γ. ΓΕΝΙΚΕΣ ΔΙΑΤΑΞΕΙΣ» της παρούσας από¬ 
φασης) η οποία έχει ήδη εκδοθεί. 

δ) Υπεύθυνη δήλωση του Ν. 1599/86 (εις διπλούν) του ιδιο¬ 
κτήτη ότι επιθυμεί τη λήψη μόνο της Δωρεάν Κρατικής Αρω¬ 
γής (στις περιπτώσεις που δεν επιθυμεί τη λήψη δανείου). 

Στην περίπτωση που το νέο κτίσμα δεν μπορεί να κα¬ 
τασκευαστεί στο οικόπεδο που υπήρχε το πληγέν κτίσμα 
για οποιαδήποτε νόμιμη αιτία και ο δικαιούχος επικαλείται 
το λόγο αυτό για την ανέγερση του νέου κτίσματος σε 
άλλο οικόπεδο ιδιοκτησίας του εντός της Περιφερειακής 
Ενότητας, πρέπει να προσκομίσει τα στοιχεία που αποδει- 
κνύουν το λόγο αυτό από την αρμόδια Υ.ΔΟΜ.. 

Σε περίπτωση που το νέο κτίσμα ανεγερθεί σε διαφορε¬ 
τικό οικόπεδο από αυτό που βρισκόταν το πληγέν κτίσμα, ο 
δικαιούχος πρέπει να προσκομίσει επικυρωμένο αντίγραφο 
των τίτλων ιδιοκτησίας του νέου οικοπέδου (εις διπλούν) 
καθώς και πρόσφατο πιστοποιητικό ιδιοκτησίας από το αρ¬ 
μόδιο Υποθηκοφυλακείο ή αντίγραφο κτηματολογικού φύλ¬ 
λου από το αρμόδιο Κτηματολογικό Γ ραφείο (εις διπλούν). 

Μετά τον έλεγχο των δικαιολογητικών εκδίδεται ηΈγκρι- 
ση Στεγαστικής Συνδρομής για ανακατασκευή, και χορη¬ 
γείται η πρώτη (Α') δόση της εγκεκριμένης Σ.Σ. όπως αυτή 
καθορίζεται με την Κ.Υ.Α. περί πιστωτικών διευκολύνσεων. 

• Στην περίπτωση που αποδεδειγμένα δεν χορηγείται 
στο δικαιούχο δάνειο από Πιστωτικό'Ιδρυμα, ο δικαιούχος 
θα πρέπει να προσκομίσει την έγγραφη αρνητική απάντη¬ 
ση του Πιστωτικού Ιδρύματος προκειμένου η Υπηρεσία να 
τροποποιήσει την Έγκριση Σ.Σ. ώστε να του χορηγηθεί 
μόνο η Δ.Κ.Α., σε δύο δόσεις, σύμφωνα με την Κ.Υ.Α. περί 
πιστωτικών διευκολύνσεων. (Εφόσον ο δικαιούχος έχει 
ήδη λάβει την πρώτη δόση (30%) της Δ.Κ.Α. με την τροπο- 
ποιητικήΈγκριση Σ.Σ. θα του χορηγηθεί το υπολειπόμενο 
(20%) της Δ.Κ.Α. ως πρώτη δόση). 

3ο στάδιο: Βεβαίωση Προόδου Εργασιών Ανακατασκευής 
(Β'δόση) 

Προκειμένου να χορηγηθεί στο δικαιούχο η Β' δόση Σ.Σ. 
θα πρέπει να υποβάλει εντός χρονικού διαστήματος τεσ¬ 
σάρων (4) ετών από τηνΈγκριση Σ.Σ., αίτηση συνοδευόμενη 
από τα ακόλουθα δικαιολογητικά: 

α) Τεχνική Έκθεση του ιδιώτη Μηχανικού όπου θα ανα¬ 
γράφονται οι εργασίες που έχουν εκτελεστεί. 

β) Φωτογραφίες όψεων του νέου κτίσματος. Οι φωτογρα¬ 
φίες θα φέρουν το όνομα και την υπογραφή του ιδιοκτήτη. 

γ) Έγγραφα της ΥΔΟΜ. από τα οποία προκύπτει ότι δεν 
έχουν διαπιστωθεί παραβάσεις ή ότι εφόσον υπήρχαν, αυτές 
έχουν αρθεί και ότι είναι δυνατή η συνέχιση των εργασιών. 

Τα έγγραφα αυτά θα ζητούνται εφόσον αυτό απαιτείται 
από το Ν. 4030/11 (Φ.Ε.Κ. 249/Α'/25.11.2011). 

Σε περίπτωση αλλαγών, τροποποιήσεων της άδειας 
δόμησης θα πρέπει να ενημερώνεται η Υπηρεσία με τα 
σχετικά στοιχεία. 

Η ανωτέρω αίτηση υποβάλλεται μετά την περαίωση του 
φέροντος οργανισμού του νέου κτίσματος και της τοιχο¬ 
ποιίας στην περίπτωση χορήγησης Σ.Σ. σε τρεις (3) δόσεις 
(χορήγηση Δ.Κ.Α. και ΑΔ. ή μόνο Δ.Κ.Α. μετά από δήλωση 

της επιθυμίας του δικαιούχου) ή μετά την περαίωση μόνο 
του φέροντος οργανισμού του νέου κτίσματος στην περί¬ 
πτωση χορήγησης Σ.Σ. σε δύο (2) δόσεις (χορήγηση μόνο 
Δ.Κ.Α μετά από αποδεδειγμένη αδυναμία λήψης δανείου). 

Μετά τον έλεγχο των υποβαλλομένων δικαιολογητικών 
και αφού προηγηθεί η διενέργεια αυτοψίας από Μηχανι¬ 
κούς της αρμόδιας Υπηρεσίας για τη διαπίστωση της εκτέ¬ 
λεσης των απαιτουμένων εργασιών, εκδίδεται Βεβαίωση 
Προόδου Εργασιών Ανακατασκευής ή Βεβαίωση Περαίω- 
σης Φέροντος Οργανισμού ανάλογα με την περίπτωση. 

Με τη βεβαίωση αυτή χορηγείται στο δικαιούχο η δεύτε¬ 
ρη (Β') δόση της εγκεκριμένης Σ.Σ. όπως αυτή καθορίζεται 
με την Κ.Υ.Α. περί πιστωτικών διευκολύνσεων. 

4ο στάδιο: Βεβαίωση Περαίωσης Εργασιών Ανακατα¬ 
σκευής (Γ' δόση) 

Στις περιπτώσεις χορήγησης Σ.Σ. σε τρεις (3) δόσεις (χο¬ 
ρήγηση Δ.Κ.Α. και Α.Δ. ή μόνο Δ.Κ.Α. μετά από δήλωση της 
επιθυμίας του δικαιούχου), μετά την περαίωση του νέου κτί¬ 
σματος και σε χρονικό διάστημα όχι μεγαλύτερο των έξι (6) 
ετών από την'Εγκριση Σ.Σ. για ανακατασκευή, ο δικαιούχος 
υποχρεούται να υποβάλλει στην αρμόδια Υπηρεσία, αίτηση 
για χορήγηση Βεβαίωσης Περαίωσης Εργασιών Ανακατα¬ 
σκευής συνοδευόμενη από τα ακόλουθα δικαιολογητικά: 

α) Τεχνική Έκθεση του ιδιώτη Μηχανικού με την οποία 
θα βεβαιώνεται η ολοκλήρωση των εργασιών. 

β) Φωτογραφίες όψεων του νέου κτίσματος. Οι φωτογρα¬ 
φίες θα φέρουν το όνομα και την υπογραφή του ιδιοκτήτη. 

γ) Αντίγραφο του Πιστοποιητικού Ελέγχου Κατασκευής 
(Π.Ε.Κ.) της Υ.ΔΟΜ.. 

δ) Βεβαίωση κατεδάφισης του πληγέντος κτίσματος, 
(στις περιπτώσεις που απαιτείται η κατεδάφιση στο στά¬ 
διο αυτό σύμφωνα με τις παραγράφους 12 και 13 του Κεφ. 
Γ «ΓΕΝΙΚΕΣ ΔΙΑΤΑΞΕΙΣ» της παρούσας απόφασης) η οποία 
έχει ήδη εκδοθεί. 

Μετά τον έλεγχο των υποβαλλομένων δικαιολογητικών 
εκδίδεται Βεβαίωση Περαίωσης Εργασιών Ανακατασκευής. 

Με τη βεβαίωση αυτή χορηγείται στο δικαιούχο η τρίτη 
(Γ') δόση της εγκεκριμένης Σ.Σ. όπως αυτή καθορίζεται με 
την Κ.Υ.Α. περί πιστωτικών διευκολύνσεων. 

II. ΑΥΤΟΣΤΕΓΑΣΗ 
ΙΙα. ΑΓΟΡΑ ΕΤΟΙΜΟΥ ΚΤΙΣΜΑΤΟΣ 
Η διαδικασία χορήγησης Σ.Σ. για αυτοστέγαση χωρίζεται 
σε δύο στάδια: 

Ιο στάδιο: Βεβαίωση Καθορισμού Σ.Σ. για Αυτοστέγαση 
Ο δικαιούχος υποχρεούται να υποβάλλει εμπρόθεσμα 
(Κεφ. Α, παρ. I και ΙΙΙα της παρούσας Απόφασης) στην αρ¬ 
μόδια Υπηρεσία αίτηση χορήγησης Σ.Σ. για αυτοστέγαση 
συνοδευόμενη από τα δικαιολογητικά που προαναφέρθη- 
καν στο πρώτο (Ιο) στάδιο της ανακατασκευής (Κεφ. ΒΙ). 

Μετά τον έλεγχο των δικαιολογητικών εκδίδεται από την 
αρμόδια Υπηρεσία Βεβαίωση Καθορισμού Σ.Σ. για Αυτοστέ¬ 
γαση σε έτοιμο κτίσμα. Στην υπόψη Βεβαίωση καθορίζεται 
το ύψος της Στεγαστικής Συνδρομής (το ποσό του ατόκου 
δανείου και της δωρεάν κρατικής αρωγής) σύμφωνα με το 
εμβαδόν του πληγέντος κτίσματος και τη χρήση αυτού όπως 
περιγράφονται στο Πρωτόκολλο ή την Έκθεση αυτοψίας. 
2ο στάδιο: Έγκριση Σ.Σ. για Αυτοστέγαση 
0 δικαιούχος υποχρεούται να υποβάλλει στην αρμόδια Υπη¬ 
ρεσία, εντός χρονικού διαστήματος δεκαοκτώ (18) μηνών από 
την έκδοση της Βεβαίωσης Καθορισμού Σ.Σ. για Αυτοστέγα¬ 
ση, αίτηση συνοδευόμενη από τα ακόλουθα δικαιολογητικά: 

α) Οριστικό συμβόλαιο αγοράς κτίσματος (νόμιμα επι¬ 
κυρωμένο) με το τοπογραφικό που το συνοδεύει καθώς 
και πιστοποιητικό μεταγραφής και ιδιοκτησίας από το 
Υποθηκοφυλακείο ή αντίγραφο κτηματολογικού φύλλου 
από το αρμόδιο Κτηματολογικό Γ ραφείο (εις διπλούν). 


β) Επικυρωμένο αντίγραφο οικοδομικής άδειας αγο¬ 
ραζόμενου κτίσματος (εις διπλούν). Σε περίπτωση που 
δεν υπάρχει οικοδομική άδεια απαιτείται η προσκόμιση 
βεβαίωσης από το Δασαρχείο ή από την αρμόδια Υ.ΔΟΜ. 
σύμφωνα με όσα αναφέρονται στην παρ. 9 του κεφαλαίου 
«Γ. ΓΕΝΙΚΕΣ ΔΙΑΤΑΞΕΙΣ» ώστε να αποδεικνύεται ότι το 
κτίσμα δεν βρίσκεται σε δασική έκταση. 

γ) Αντίγραφα των εγκεκριμένων σχεδίων του αγορα¬ 
ζόμενου κτίσματος, θεωρημένα από την αρμόδια Υ.ΔΟΜ. 
(αρχιτεκτονικά σχέδια και σχέδια ξυλοτύπων). 

δ) Βεβαίωση για τη στατική επάρκεια του κτιρίου από 
δύο Πολιτικούς Μηχανικούς, στην περίπτωση που το αγο¬ 
ραζόμενο κτίσμα δεν έχει οικοδομική άδεια (π.χ. κτίσματα 
προ του 1955). 

Μετά τον έλεγχο των δικαιολογητικών εκδίδεται από την 
αρμόδια Υπηρεσία Έγκριση Σ.Σ. για Αυτοστέγαση με την 
οποία χορηγείται στον δικαιούχο εφάπαξ το ποσό της Σ.Σ.. 

• Στην περίπτωση που αποδεδειγμένα δεν χορηγείται 
στο δικαιούχο δάνειο από Πιστωτικό'Ιδρυμα, ο δικαιούχος 
θα πρέπει να προσκομίσει την έγγραφη αρνητική απάντη¬ 
ση του Πιστωτικού Ιδρύματος προκειμένου η Υπηρεσία να 
τροποποιήσει την'Εγκριση Σ.Σ.. 

ΙΙβ. ΑΓΟΡΑ ΚΤΙΣΜΑΤΟΣ ΥΠΟ ΑΝΕΓΕΡΣΗ 

Σε περίπτωση που αγοράζεται κτίσμα υπό ανέγερση, η 
διαδικασία χορήγησης Σ.Σ. για αυτοστέγαση καθώς και 
τα δικαιολογητικά που απαιτούνται είναι τα ίδια με αυτά 
της ανακατασκευής, όπως προαναφέρθηκαν. Επίσης οι 
πράξεις που εκδίδονται από την αρμόδια Υπηρεσία σε 
κάθε στάδιο χορήγησης Σ.Σ. (π.χ. Βεβαίωση Καθορισμού 
Σ.Σ. για αυτοστέγαση,Έγκριση Σ.Σ. για αυτοστέγαση κ.λπ.) 
αναφέρονται σε αυτοστέγαση και είναι ανάλογες με την 
περίπτωση ανακατασκευής. 

• Σημειώνεται ότι ο δικαιούχος Σ.Σ. για αυτοστέγαση, 
πριν την αγορά νέου κτίσματος (έτοιμου ή υπό ανέγερ¬ 
ση κτίσματος) θα πρέπει να υποβάλλει στην αρμόδια 
Υπηρεσία αίτηση στην οποία θα δηλώνονται τα στοιχεία 
του ακινήτου που πρόκειται να αγοράσει προκειμένου 
να διενεργηθεί αυτοψία από την αρμόδια Υπηρεσία και 
να διαπιστωθεί αν το ακίνητο πληροί τις προϋποθέσεις 
που αναφέρονται στην Κ.Υ.Α. καθορισμού πιστωτικών 
διευκολύνσεων. 

III. ΕΠΙΣΚΕΥΗ 

Η διαδικασία χορήγησης Σ.Σ. για επισκευή αποτελείται 
από δύο (2) στάδια: 

Ιο στάδιο: Χορήγηση Άδειας Επισκευής 

Α. Διαδικασία Χορήγησης Σ.Σ. για την Επισκευή κτίσματος 

0 δικαιούχος, προκειμένου να εκδοθεί άδεια επισκευής, 
υποχρεούται να υποβάλλει εμπρόθεσμα (Κεφ.Α, παρ. II ή 
ΙΙΙβ της παρούσας απόφασης) αίτηση η οποία υποχρεωτικά 
θα συνοδεύεται από πλήρη φάκελο μελέτης επισκευής η 
οποία συντάσσεται από ιδιώτη Μηχανικό. Η μελέτη επι¬ 
σκευής θα πρέπει να είναι σύμφωνη με όσα ορίζονται στη 
σχετική Απόφαση περί Καθορισμού Ελάχιστων Υποχρεω¬ 
τικών Απαιτήσεων για την κατάθεση φακέλων επισκευής 
κτισμάτων που έχουν υποστεί βλάβες. 

Επίσης, με την αίτηση αυτή θα υποβάλλονται τα παρα¬ 
κάτω δικαιολογητικά: 

1. Έκθεση αυτοψίας τριμελούς επιτροπής που εκδόθηκε 
από την αρμόδια Υπηρεσία της Γ εν. Γ ραμ. ΔημοσίωνΈργων 
με την οποία το κτίσμα κρίθηκε επισκευάσιμο (εφόσον 
υπάρχει) ή/και Δελτίο Ταχείας Αυτοψίας ή Επανελέγχου 
(εφόσον υπάρχουν). 

2. Αντίγραφα τίτλων ιδιοκτησίας του πληγέντος ακινή¬ 
του, νόμιμα επικυρωμένα, (εις διπλούν, στην περίπτωση 
που δεν έχουν ήδη κατατεθεί), συνοδευόμενα από τοπο- 
γραφικό διάγραμμα. 

3. Πρόσφατο πιστοποιητικό ιδιοκτησίας από το αρμόδιο 
Υποθηκοφυλακείο ή αντίγραφο κτηματολογικού φύλλου 
από το αρμόδιο Κτηματολογικό Γραφείο (εις διπλούν). 

4. Επικυρωμένο αντίγραφο οικοδομικής άδειας του πλη- 
γέντος κτίσματος. Σε περίπτωση που δεν υπάρχει οικο¬ 
δομική άδεια απαιτείται η προσκόμιση βεβαίωσης από το 
Δασαρχείο ή από την αρμόδια Υ.ΔΟΜ. σύμφωνα με όσα 
ορίζονται στην παρ. 9 του κεφαλαίου «Γ. ΓΕΝΙΚΕΣ ΔΙΑΤΑ¬ 
ΞΕΙΣ» ώστε να αποδεικνύεται ότι το κτίσμα δεν βρίσκεται 
σε δασική έκταση. 

5. Υπεύθυνη δήλωση (εις διπλούν) του Ν. 1599/86 του 
ιδιοκτήτη με το παρακάτω κείμενο: 

α) Δεν έχω πάρει άλλο άτοκο δάνειο ή δωρεάν κρα¬ 
τική αρωγή από άλλο φορέα για το ίδιο ακίνητο λόγω 
των βλαβών που υπέστη το κτίριο από το σεισμό της 

26ης Ιανουάριου 2014 και βρίσκεται επί της οδού. 

στην Τοπική/Δημοτική Κοινότητα.στη Δημοτική 

Ενότητα.του Δήμου.Περιφερειακής Ενότη¬ 
τας. 

β) Δεν έχω πάρει δωρεάν κρατική αρωγή για άλλο ακί¬ 
νητο ιδιοκτησίας μου εξαιτίας του σεισμού της 26ης Ια¬ 
νουάριου 2014. 

γ) Επιθυμώ η δωρεάν κρατική αρωγή να μου δοθεί για 

το κτίσμα μου που αναφέρεται στ... υπ’ αρ.Έκθεση 

αυτοψίας / Δελτίο ταχείας αυτοψίας/Δελτίο Επανελέγχου 
και βρίσκεται. 

δ) Τα στοιχεία του ιδιοκτήτη του ακινήτου την ημέρα 

του συμβάντος ήταν. 

.και το κτίσμα που αναφέρεται στ,.Έκθεση αυτοψίας / 

Δελτίο ταχείας αυτοψίας/Δελτίο Επανελέγχου είναι αυτό 
που βρίσκεται στο οικόπεδο που περιγράφεται στο υπ'αρ. 
.συμβόλαιο. 

ε)Έχω λάβει γνώση του τρόπου χορήγησης Σ.Σ. που ανα- 
φέρεται στο κεφ. 8 της με αρ. πρωτ. οικ 986/Α325/7.2.2014 
(Φ.Ε.Κ. 257/Β77.2.2014) Κ.Υ.Α.. 

6. Υπεύθυνη δήλωση (εις διπλούν) του Ν. 1599/86 του προ- 
κατόχου του ακινήτου (στις περιπτώσεις που το ακίνητο 
έχει μεταβιβαστεί μετά την ημερομηνία του συμβάντος) 
με το παρακάτω κείμενο: 

Δεν έχω πάρει άλλο άτοκο δάνειο από άλλο φορέα για 
το ίδιο ακίνητο λόγω των βλαβών που υπέστη το κτίριο 
από το σεισμό της 26ης Ιανουάριου 2014 και βρίσκεται 
επί της οδού . στην Τοπική/Δημοτική Κοινότητα 


.στη Δημοτική Ενότητα.του Δήμου. 

Περιφερειακής Ενότητας. ούτε δωρεάν 


κρατική αρωγή για το ίδιο ή άλλο ακίνητο που έχει πλη¬ 
γεί από το προαναφερόμενο συμβάν. 

7. Φωτοτυπία αστυνομικής ταυτότητας του ιδιοκτήτη 
του ακινήτου επικυρωμένη. 

8. Φωτογραφίες του πληγέντος κτίσματος. Στις φωτο¬ 
γραφίες αυτές, οι οποίες θα φέρουν το όνομα και την υπο¬ 
γραφή του ιδιοκτήτη, θα πρέπει να απεικονίζονται οι βλάβες 
όχι μόνο μεμονωμένα αλλά και σε σχέση με το κτίσμα. 

9. Υπεύθυνη δήλωση του Ν. 1599/86 (εις διπλούν) του 
ιδιοκτήτη ότι επιθυμεί τη λήψη μόνο της Δωρεάν Κρατικής 
Αρωγής (στις περιπτώσεις που δεν επιθυμεί ή δεν είναι 
δυνατή η λήψη δανείου). 

10. Υπεύθυνη δήλωση Ν. 1599/86 του ιδιοκτήτη (εις δι- 
πλούν) (ή του Ειδ. Διαχειριστή σε περίπτωση διηρημένης 
ιδιοκτησίας), ότι έχει λάβει γνώση της τεχνικής έκθεσης 
όσον αφορά τον επιδιωκόμενο βαθμό επισκευής του κτι¬ 
ρίου και ότι την αποδέχεται. 

11. Για κτίρια με διηρημένη ιδιοκτησία απαιτείται επι¬ 
πλέον (εις διπλούν): 

α) Πρακτικό Γενικής Συνέλευσης για ορισμό Ειδικού 
Διαχειριστή. 


β) Υπεύθυνη δήλωση του Ν. 1599/86 του Ειδικού Διαχει¬ 
ριστή με το παρακάτω κείμενο: 

Δηλώνω ότι αποδέχομαι τον ορισμό μου ως Ειδικού Δι¬ 
αχειριστή με τις υποχρεώσεις και τις αρμοδιότητες που 

αναφέρονται στο Ν. 867/79, δυνάμει του από. 

.πρακτικού της Γενικής Συνέλευσης των συνιδιοκτητών 

για το κτίσμα επί της οδού . αρ.της 

Τοπικής/ Δημοτικής Κοινότητας.Δημοτικής Ενό¬ 
τητας . Δήμου . 

γ) Υπεύθυνη δήλωση του Ν. 1599/86 κάθε ιδιοκτήτη που 
συμμετείχε στη Γενική Συνέλευση και συμφώνησε στον 
ορισμό του Ειδικού Διαχειριστή, με το ακόλουθο κείμενο: 

Σύμφωνα με το πρακτικό της από. 

Γ ενικής Συνέλευσης των συνιδιοκτητών, ορίζω ειδικό δια¬ 
χειριστή των συνιδιοκτητών για το κτίσμα επί της οδού. 

.αρ.της Τ οπικής/ Δημοτικής 

Κοινότητας .της Δημοτικής Ενότητας.του 

Δήμου .της Περιφερειακής Ενότητας. 

τον/την.του.ο/η 

οποίος/α θα ενεργεί, σύμφωνα με τις διατάξεις του 
Ν. 867/79, κάθε πράξη και θα υπογράφει κάθε δικαιοπραξία 
για τη σύναψη δανειστικής σύμβασης, εγγραφή υποθήκης 
και διαχείρισης του δανείου και την εκτέλεση των εργα¬ 
σιών για την αποκατάσταση των ζημιών της ιδιοκτησίας 
μου από το σεισμό της 26ης Ιανουάριου 2014 καθώς και 
των φερόντων και κοινοκτήτων στοιχείων του κτίσματος. 

Σημείωση: Η ανωτέρω Υπεύθυνη Δήλωση διαμορφώνεται 
ανάλογα στην περίπτωση που δεν χορηγείται δάνειο. 
δ)Πίνακα ποσοστών συνιδιοκτησίας οικοδομής. 

12. Στις περιπτώσεις διατηρητέων κτισμάτων ή κτισμά- 
των σε παραδοσιακούς οικισμούς κ.λπ. απαιτούνται επίσης 
όλα τα απαραίτητα στοιχεία σχετικά με την απόδειξη 
του χαρακτηρισμού τους. Επιπλέον απαιτείται η έγκριση 
των προτεινόμενων εργασιών επισκευής από τις αρμόδιες 
Υπηρεσίες, η οποία θα προηγείται της έκδοσης άδειας 
επισκευής από την Υπηρεσία. 

Προκειμένου να εγκριθούν οι εργασίες επισκευής απαι¬ 
τείται αυτοψία από Μηχανικό της αρμόδιας Υπηρεσίας η 
οποία πρέπει να πραγματοποιείται παρουσία του μελετητή 
Μηχανικού και του ιδιοκτήτη. 

Μετά την αυτοψία και τον έλεγχο των δικαιολογητικών, 
εγκρίνεται η μελέτη επισκευής και εκδίδεται Άδεια επι¬ 
σκευής πληγέντος κτίσματος. Στην εν λόγω άδεια καθο¬ 
ρίζεται το ποσό της Σ.Σ. σύμφωνα με όσα ορίζονται στην 
Κ.Υ.Α. περί καθορισμού πιστωτικών διευκολύνσεων. 

• Στην περίπτωση που η Σ.Σ. θα χορηγηθεί εφάπαξ (σύμ¬ 
φωνα με την Κ.Υ.Α. πιστωτικών διευκολύνσεων) προκειμέ¬ 
νου να εκδοθεί η άδεια επισκευής ο ιδιοκτήτης θα πρέπει 
να υποβάλει επιπλέον Παραστατικά στοιχεία κατάθεσης 
αμοιβών Μηχανικού για τη μελέτη και την επίβλεψη των 
εργασιών επισκευής. 

Β Διαδικασία Χορήγησης Σ.Σ. με Αδεια Μικρής Κλίμακας 
Στις περιπτώσεις βλαβών μόνο σε μη φέροντα στοιχεία 
κτίσματος με χρήση κατοικίας, βοηθητικού χώρου αυτής ή 
οικιακής αποθήκης ή στις περιπτώσεις ζημιών στην επικά¬ 
λυψη στέγης (κεραμίδια) και εφόσον δεν παρουσιάζονται 
βλάβες στο φέροντα οργανισμό της στέγης, για την έκδο¬ 
ση άδειας επισκευής και τη χορήγηση Σ.Σ., δεν απαιτείται 
η υποβολή μελέτης επισκευής από ιδιώτη Μηχανικό όπως 
ορίζεται στο Ιο στάδιο της προηγούμενης παραγράφου. 

Στις περιπτώσεις αυτές θα υποβάλλονται μόνο τα δι- 
καιολογητικά που αναγράφονται στο Ιο στάδιο της προη¬ 
γούμενης παραγράφου καθώς και κατόψεις του κτίσματος, 
εφόσον υπάρχουν. 

Για την έκδοση της άδειας επισκευής θα διενεργείται 
αυτοψία από δύο Μηχανικούς της αρμόδιας Υπηρεσίας 



































5752 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και θα συντάσσεται αναλυτικός προϋπολογισμός δαπάνης 
για την επισκευή των βλαβών, σύμφωνα με το εγκεκριμένο 
τιμολόγιο της Υ.Α.Σ.. Επίσης θα συντάσσεται Τεχνική Έκ¬ 
θεση για την περιγραφή του κτιρίου και των βλαβών που 
παρουσιάζει, συνοδευόμενη από σκαρίφημα με αποτύπωση 
των βλαβών και των εγκεκριμένων επεμβάσεων (θα ανα- 
φέρεται ο τρόπος επισκευής σύμφωνα με το εγκεκριμένο 
τιμολόγιο της Υπηρεσίας). 

Στη συνέχεια εκδίδεται Άδεια επισκευής μικρής κλίμακας 
στην οποία καθορίζεται το ποσό της Σ.Σ. σύμφωνα με 
όσα ορίζονται στην Κ.Υ.Α. περί καθορισμού πιστωτικών 
διευκολύνσεων. 

Επισημαίνεται ότι κατά τη διάρκεια εκτέλεσης των ερ¬ 
γασιών που έχουν εγκριθεί με την άδεια μικρής κλίμακας, 
ο ιδιοκτήτης υποχρεούται να φωτογραφίζει τις εργασίες 
(ο ίδιος ή σε συνεργασία με την Υπηρεσία κατόπιν σχετι¬ 
κού αιτήματος), οι οποίες είναι απαραίτητες για τη λήψη 
της Β'δόσης ή/και της Βεβαίωσης Περαίωσης Εργασιών. 

• Σε κάθε περίπτωση η άδεια επισκευής θα κοινοποιείται 
στην αρμόδια Υ.ΔΟΜ. και στο αρμόδιο Ι.Κ.Α. που ανήκει 
το πληγέν κτίσμα. Με την άδεια επισκευής χορηγείται 
στον ενδιαφερόμενο η πρώτη (Α' δόση) της εγκεκριμένης 
Σ.Σ. όπως αυτή καθορίζεται με την Κ.Υ.Α. περί πιστωτικών 
διευκολύνσεων. 

2ο στάδιο: Χορήγηση Βεβαίωσης Προόδου Εργασιών 
Επισκευής (Β' δόση) 

Μετά την εκτέλεση των εργασιών που καλύπτουν το 
80% του εγκεκριμένου ποσού της Σ.Σ. για επισκευή και 
εντός της ισχύος της αδείας επισκευής, προκειμένου να 
εκδοθεί Βεβαίωση Προόδου Εργασιών Επισκευής, ο δικαι¬ 
ούχος υποχρεούται να υποβάλλει στην αρμόδια Υπηρεσία 
αίτηση συνοδευόμενη από τα ακόλουθα δικαιολογητικά: 

α) Παραστατικά στοιχεία κατάθεσης αμοιβών Μηχανικού 
για τη μελέτη και την επίβλεψη των εργασιών επισκευής 
(Επισημαίνεται ότι η αμοιβή Μηχανικού έχει συνυπολογι¬ 
στεί ανοιγμένη στο ποσό της Σ.Σ. που καθορίστηκε με την 
ΚΥΑ πιστωτικών διευκολύνσεων). 

β) Τεχνική έκθεση του ιδιώτη Μηχανικού με αναλυτική 
επιμέτρηση των εργασιών που έχουν εκτελεστεί, οι οποίες 
θα πρέπει να καλύπτουν τουλάχιστον το 80% του εγκε¬ 
κριμένου ποσού Σ.Σ.. 

Στην περίπτωση Αδειας επισκευής μικρής κλίμακας για 
τη χορήγηση της Β'δόσης Σ.Σ. αντί των ανωτέρω ((α) και 
(β)), απαιτείται η υποβολή Υπεύθυνης Δήλωσης του δικαι¬ 
ούχου ότι έχουν εκτελεστεί εργασίες οι οποίες καλύπτουν 
τουλάχιστον το 80% του εγκεκριμένου ποσού Σ.Σ. καθώς 
και οι προαναφερόμενες, στην παρ. Β, φωτογραφίες (φω¬ 
τογραφίες κατά τη διάρκεια των εργασιών επισκευής). 

Μετά τον έλεγχο των δικαιολογητικών και αφού διε- 
νεργηθεί αυτοψία για τη διαπίστωση της εκτέλεσης των 
εργασιών επισκευής, εκδίδεται από την αρμόδια Υπηρεσία 
Βεβαίωση Προόδου Εργασιών Επισκευής, με την οποία 
χορηγείται στο δικαιούχο η δεύτερη (Β') δόση Σ.Σ.. 

Μετά την περαίωση των εργασιών επισκευής του κτιρίου 
και σε χρονικό διάστημα όχι μεγαλύτερο των τεσσάρων (4) 
ετών από την έκδοση της άδειας επισκευής, ο δικαιούχος 
υποχρεούται να υποβάλλει αίτηση στην αρμόδια Υπηρεσία 
για έκδοση Βεβαίωσης Περαίωσης Εργασιών Επισκευής. Η 
εν λόγω αίτηση θα συνοδεύεται από τεχνική έκθεση του 
ιδιώτη Μηχανικού που θα βεβαιώνει την ολοκλήρωση των 
εργασιών επισκευής σύμφωνα με την εγκεκριμένη άδεια. 

Στην περίπτωση Άδειας επισκευής μικρής κλίμακας απαι¬ 
τείται μόνο η υποβολή αίτησης από τον δικαιούχο εντός 
της προαναφερόμενης προθεσμίας, συνοδευόμενη από τις 
φωτογραφίες που αναφέρονται στην παρ. Β (φωτογραφίες 
κατά τη διάρκεια των εργασιών επισκευής). 


Μετά τον έλεγχο των δικαιολογητικών και αφού προη- 
γηθεί η διενέργεια αυτοψίας από Μηχανικούς της Υπηρε¬ 
σίας, εκδίδεται Βεβαίωση Περαίωσης Εργασιών Επισκευής 
η οποία επέχει θέση αποχαρακτηρισμού του κτίσματος. 

IV. ΧΡΗΣΙΜΟΠΟΙΗΣΗ ΣΤΕΓΑΣΤΙΚΗΣ ΣΥΝΔΡΟΜΗ ΕΠΙ¬ 
ΣΚΕΥΗΣ ΓΙΑ ΑΝΑΚΑΤΑΣΚΕΥΗ Η ΑΥΤΟΣΤΕΓΑΣΗ 

1. Επιτρέπεται η χρησιμοποίηση της Σ.Σ. επισκευής για 
ανακατασκευή ή αυτοστέγαση κτιρίου 

Α. Χρησιμοποίηση Σ.Σ. επισκευής σε ανακατασκευή, αυ¬ 
τοστέγαση πριν την έκδοση άδειας επισκευής και την 
εκταμίευση ποσού Σ.Σ. 

Στις περιπτώσεις μετατροπής Σ.Σ. επισκευής σε ανακα¬ 
τασκευή, αυτοστέγαση, η έκδοση της άδειας επισκευής 
αποτελεί απαραίτητη προϋπόθεση, προκειμένου να καθο¬ 
ριστεί το ποσό της Σ.Σ. της επισκευής. 

Για την έκδοση της άδειας επισκευής είναι απαραίτητη 
η υποβολή των απαιτούμενων δικαιολογητικών (όπως ανα¬ 
γράφονται στο Ιο στάδιο του κεφαλαίου III της παρούσας 
απόφασης) εντός των προθεσμιών που ορίζονται στο Κεφ. 
Α «ΠΡΟΘΕΣΜΙΕΣ», παρ. II ή ΙΙΙβ της παρούσας απόφασης. 

Μετά την έκδοση της άδειας επισκευής και εντός της 
ισχύος της, απαιτείται υποβολή αίτησης από τον δικαιούχο 
για χρησιμοποίηση της Σ.Σ. για ανακατασκευή ή αυτοστέ¬ 
γαση, συνοδευόμενη από Υπεύθυνη Δήλωση (εις διπλούν) 
στην οποία θα δηλώνει ότι επιθυμεί τη μετατροπή της Σ.Σ. 
επισκευής σε ανακατασκευή ή αυτοστέγαση. 

ί) Χρησιμοποίηση της Σ.Σ. επισκευής για ανακατασκευή 

Η διαδικασία χορήγησης Σ.Σ. χωρίζεται σε τέσσερα 
στάδια: 

Ιο στάδιο: Έκδοση απόφασης χρησιμοποίησης της Σ.Σ. 
επισκευής σε ανακατασκευή 

Μετά την έκδοση της άδειας επισκευής στην οποία θα 
καθορίζεται το ποσό της Σ.Σ. και την αίτηση του ενδιαφε¬ 
ρομένου για χρησιμοποίηση της Σ.Σ. επισκευής για ανακα¬ 
τασκευή, θα εκδίδεται από την αρμόδια Υπηρεσία, απόφαση 
χρησιμοποίησης της Σ.Σ. επισκευής για ανακατασκευή και θα 
ακυρώνεται η άδεια επισκευής βάσει της Απόφασης αυτής. 

Στην απόφαση αυτή, η οποία επέχει θέση Βεβαίωσης 
Καθορισμού Σ.Σ. για ανακατασκευή, θα καθορίζεται ποσό 
Σ.Σ. το οποίο θα είναι ίσο με τη Σ.Σ. που αρχικά είχε 
εγκριθεί για την επισκευή του κτίσματος. Το ποσό αυτό 
δεν επιτρέπεται να υπερβαίνει το ποσό της Σ.Σ. το οποίο 
θα προέκυπτε αν το συγκεκριμένο κτίσμα είχε κριθεί κα- 
τεδαφιστέο και ανακατασκευαζόταν. 

Μετά την έκδοση της προαναφερόμενης απόφασης και 
εντός ενός (1) έτους από την ημερομηνία έκδοσης της, 
ο ενδιαφερόμενος πρέπει να υποβάλλει στην αρμόδια 
Υ.ΔΟΜ., μελέτη προκειμένου να εκδοθεί άδεια ανέγερσης 
νέου κτίσματος. 

2ο στάδιο, 3ο στάδιο και 4ο στάδιο: Έγκριση Σ.Σ., Χο¬ 
ρήγηση Βεβαίωσης Προόδου Εργασιών και Βεβαίωση Πε¬ 
ραίωσης Εργασιών. 

Προκειμένου ο δικαιούχος να λάβει ολόκληρο το ποσό 
της Σ.Σ. που καθορίστηκε στο προηγούμενο στάδιο θα 
πρέπει να ανακατασκευάσει κτίσμα επιφάνειας ή όγκου 
(όπως ορίζεται στην Κ.Υ.Α. καθορισμού πιστωτικών διευ¬ 
κολύνσεων) μεγαλύτερου ή ίσου με Α: 


Α = -ΧΤ 
Γ 

όπου: 

Α= ελάχιστο εμβαδόν ή όγκος κτίσματος που πρέπει να 
ανακατασκευαστεί 

Β= το ποσό της Σ.Σ. που καθορίστηκε στο Ιο στάδιο 
Γ= η τιμή μονάδος/τ.μ. για ανακατασκευή (ανάλογα με 
τη χρήση του κτίσματος) 

π = ποσοστό επί τοις εκατό, ανάλογα με τη χρήση, όπως 
αυτό καθορίζεται στην Κ.Υ.Α. πιστωτικών διευκολύνσεων 
και αφορά στο ελάχιστο απαιτούμενο εμβαδόν που πρέπει 
να ανακατασκευαστεί για τη χορήγηση ολόκληρου του 
ποσού Σ.Σ. ανακατασκευής. 

Κατά τα λοιπά για το 2ο 3ο και 4ο στάδιο χορήγησης Σ.Σ 
ισχύουν όσα προαναφέρθηκαν στο 2ο, 3ο και 4ο στάδιο 
της ανακατασκευής. 

ϋ) Χρησιμοποίηση της Σ.Σ. επισκευής για αυτοστέγαση 

Η διαδικασία χορήγησης Σ.Σ. χωρίζεται σε δύο στάδια: 

Ιο στάδιο:Έκδοση Απόφασης χρησιμοποίησης Σ.Σ. επι¬ 
σκευής για αυτοστέγαση 

Μετά την έκδοση της άδειας επισκευής στην οποία θα 
καθορίζεται το ποσό της Σ.Σ. και την αίτηση του δικαιού¬ 
χου για χρησιμοποίηση της Σ.Σ. επισκευής για αυτοστέ¬ 
γαση, θα εκδίδεται από την αρμόδια Υπηρεσία απόφαση 
μετατροπής της Σ.Σ. επισκευής για αυτοστέγαση και θα 
ακυρώνεται η άδεια επισκευής βάσει της απόφασης αυτής. 

Στην απόφαση αυτή, η οποία επέχει θέση Βεβαίωσης 
Καθορισμού Σ.Σ. για αυτοστέγαση θα καθορίζεται ποσό 
Σ.Σ. το οποίο θα είναι ίσο με τη Σ.Σ. που αρχικά είχε 
εγκριθεί για την επισκευή του κτίσματος. Το ποσό αυτό 
δεν επιτρέπεται να υπερβαίνει το ποσό της Σ.Σ. το οποίο 
θα προέκυπτε αν το συγκεκριμένο κτίσμα είχε κριθεί κα- 
τεδαφιστέο και ανακατασκευαζόταν. 

2ο στάδιο: Έγκριση Σ.Σ. για αυτοστέγαση 

Μετά την έκδοση της προαναφερόμενης απόφασης και 
εντός δεκαοκτώ μηνών (18) μηνών από την ημερομηνία 
έκδοσης της, ο ενδιαφερόμενος πρέπει να υποβάλλει 
στην αρμόδια Υπηρεσία, αίτηση συνοδευόμενη από τα 
δικαιολογητικά που αναφέρθηκαν στο 2ο στάδιο της αυ¬ 
τοστέγασης. 

Προκειμένου ο δικαιούχος να λάβει ολόκληρο το ποσό της 
Σ.Σ. που καθορίστηκε στο προηγούμενο στάδιο θα πρέπει 
να αγοράσει κτίσμα επιφάνειας μεγαλύτερης ή ίσης με Α: 

Λ Β 

Α = —~χπ 
Γ 

όπου: 

Α= το ελάχιστο εμβαδόν κτίσματος που πρέπει να αγο¬ 
ραστεί 

Β= το ποσό της Σ.Σ. που καθορίστηκε στο Ιο στάδιο 

Γ= η τιμή μονάδος/τ.μ. για ανακατασκευή (ανάλογα με 
τη χρήση του κτίσματος) 

π = ποσοστό επί τοις εκατό όπως αυτό καθορίζεται στην 
Κ.Υ.Α. πιστωτικών διευκολύνσεων και αφορά στο ελάχιστο 
απαιτούμενο εμβαδόν αγοραζόμενου κτίσματος για τη 
χορήγηση Σ.Σ. ανακατασκευής-αυτοστέγασης, ανάλογα 
με τη χρήση. 

Κατά τα λοιπά (προθεσμίες και δικαιολογητικά) ισχύουν 
όσα προαναφέρθηκαν στα στάδια της αυτοστέγασης. 

Β. Χρησιμοποίηση της Σ.Σ. επισκευής για ανακατασκευή 
ή αυτοστέγαση μετά την έκδοση άδειας επισκευής και την 
εκταμίευση ποσού Σ.Σ. 

1. Εντός της ισχύος της αδείας επισκευής απαιτείται 
η υποβολή αίτησης από τον ιδιοκτήτη για χρησιμοποίη¬ 
ση της Σ.Σ. επισκευής για ανακατασκευή ή αυτοστέγαση 
συνοδευόμενη από Υπεύθυνη Δήλωση (εις διπλούν) στην 
οποία θα δηλώνει ότι επιθυμεί τη μετατροπή της Σ.Σ. επι¬ 
σκευής σε ανακατασκευή ή αυτοστέγαση. 

Ταυτόχρονα με την αίτηση για την χρησιμοποίηση της 
Σ.Σ. επισκευής για ανακατασκευή ή αυτοστέγαση (εντός 
της ισχύος της αδείας επισκευής), θα πρέπει να κατατε¬ 
θούν και τα δικαιολογητικά του 2ου σταδίου όπως προα¬ 
ναφέρθηκαν στο παρόν κεφάλαιο, κατά περίπτωση. 


Η Υπηρεσία θα εκδίδει ταυτόχρονα την απόφαση μετα¬ 
τροπής Σ.Σ. επισκευής για ανακατασκευή ή αυτοστέγαση 
και την αντίστοιχη Έγκριση Σ.Σ. 

Στην απόφαση χρησιμοποίησης Σ.Σ. επισκευής για ανα¬ 
κατασκευή ή αυτοστέγαση θα βεβαιώνεται το ίδιο το ποσό 
Σ.Σ. το οποίο είχε εγκριθεί με την άδεια επισκευής. 

Με την έγκριση Σ.Σ. θα εγκρίνεται το ίδιο ποσό Σ.Σ. που 
είχε εγκριθεί με την άδεια επισκευής εφόσον πληρούνται 
οι προϋποθέσεις που αναφέρθηκαν στην § Α του κεφ.ΐν 
και ανάλογα με την περίπτωση. Σε αντίθετη περίπτωση 
θα εγκρίνεται το μειωμένο ποσό. 

Στην περίπτωση ανακατασκευής ως ποσό α' δόσης στην 
έγκριση θα αναγράφεται το ποσό της α' δόσης που είχε 
εγκριθεί με την άδεια επισκευής και το οποίο έχει ήδη 
αναληφθεί. Το υπολειπόμενο εγκεκριμένο ποσό της Σ.Σ. 
θα χορηγείται σε β' και γ' δόση όπως στην περίπτωση 
ανακατασκευής (Κεφ. ΒΙ) και σύμφωνα με την Κ.Υ.Α. πιστω¬ 
τικών διευκολύνσεων. 

Στις περιπτώσεις αυτοστέγασης που η Σ.Σ. χορηγείται 
εφάπαξ στην έγκριση θα αναγράφεται το εγκεκριμένο 
ποσό και το ποσό που θα χορηγείται με την έγκριση αυτή 
θα είναι το υπολειπόμενο ποσό της Σ.Σ. 

2. Σε όλες τις περιπτώσεις χρησιμοποίησης της Σ.Σ. επι¬ 
σκευής για ανακατασκευή ή αυτοστέγαση η χορήγηση 
της Σ.Σ. θα πραγματοποιείται μετά τη διαπίστωση της 
κατεδάφισης του πληγέντος κτίσματος από την Υπηρεσία. 

3. Αν ο δικαιούχος μελλοντικά επιθυμεί νέα μετατροπή της 
Σ.Σ., αυτή θα πρέπει να αιτηθεί εντός των τεσσάρων (4) ετών 
από την ημερομηνία έκδοσης της αρχικής άδειας επισκευής. 

Γ. ΓΕΝΙΚΕΣ ΔΙΑΤΑΞΕΙΣ 

1. Κατά την κατάθεση αίτησης του ιδιοκτήτη με τα απαι- 
τούμενα κατά περίπτωση δικαιολογητικά θα γίνεται έλεγχος 
πληρότητας του φακέλου από την Υπηρεσία σε σχετικό έντυ¬ 
πο. Ο ενδιαφερόμενος θα παραλαμβάνει ενυπόγραφα αντί¬ 
γραφο του εντύπου, για τις τυχόν ελλείψεις, προκειμένου να 
συμπληρωθεί ο φάκελος και να είναι πλήρης εντός των κατά 
περίπτωση προθεσμιών όπως αυτές ορίζονται στην παρούσα 
απόφαση, διαφορετικά η αίτηση θα τίθεται στο Αρχείο με 
απόφαση του Προϊσταμένου της αρμόδιας Υπηρεσίας. 

Στην περίπτωση που κατά την ημερομηνία υποβολής της 
αίτησης δεν είναι δυνατή η προσκόμιση δικαιολογητικών 
που σχετίζονται με Δημόσια ή Δημοτική Αρχή ο ιδιοκτήτης, 
σε αντικατάστασή τους, θα υποβάλει Υπεύθυνη Δήλωση του 
Ν. 1599/86 προκειμένου ο φάκελος να θεωρηθεί πλήρης. 

Στην Υπεύθυνη Δήλωση θα δηλώνει ότι έχει ήδη προβεί 
στην υποβολή αίτησης για την έκδοση των προαναφερό- 
μενων δικαιολογητικών. 

2. Κατά τον έλεγχο των δικαιολογητικών από τον αρμό¬ 
διο υπάλληλο στα στάδια χορήγησης στεγαστικής συν¬ 
δρομής, εφόσον προκύψει η αναγκαιότητα διόρθωσης ή 
συμπλήρωσης δικαιολογητικών, η Υπηρεσία θα ενημερώνει 
τον ιδιοκτήτη εγγράφως προκειμένου να προσκομίσει τα 
δικαιολογητικά αυτά εντός των κατά περίπτωση προθε¬ 
σμιών όπως αυτές ορίζονται στην παρούσα απόφαση. 

Αν η αναγκαιότητα διόρθωσης ή συμπλήρωσης δικαιο- 
λογητικών προκύψει μετά τη λήξη των προθεσμιών αυτών 
η Υπηρεσία θα ενημερώνει τον ιδιοκτήτη εγγράφως (με 
αποδεικτικό παραλαβής) ότι έχει προθεσμία τρεις (3) μήνες 
από την παραλαβή της έγγραφης ενημέρωσης για την 
προσκόμιση των εν λόγω δικαιολογητικών διαφορετικά η 
αίτηση θα τίθεται στο Αρχείο με απόφαση του Προϊστα¬ 
μένου της αρμόδιας Υπηρεσίας. 

3. Η αδυναμία υποβολής αίτησης με τα απαιτούμενο 
κατά περίπτωση δικαιολογητικά για χορήγηση Σ.Σ. εντός 
των προθεσμιών (εξαιρούνται οι προθεσμίες που ορίζονται 
στην Κ.Υ.Α. περί καθορισμού πιστωτικών διευκολύνσεων), 

οφειλομένη σε λόγους (κωλύματα) ανεξάρτητους της θέλη¬ 
σης του ιδιοκτήτη, θα γνωστοποιείται στην αρμόδια Υπη¬ 
ρεσία με Υ.Δ. του Ν. 1599/86, πριν τη λήξη των προθεσμιών. 

Στη συνέχεια και μετά τη λήξη των προθεσμιών η αρ¬ 
μόδια Υπηρεσία θα ενημερώνει εγγράφως τον ιδιοκτήτη 
για το ότι δεν είναι δυνατή η συνέχιση της διαδικασίας 
χορήγησης Σ.Σ.. 

Μετά την άρση του κωλύματος και ύστερα από αίτηση 
του ιδιοκτήτη συνοδευόμενη από τα σχετικά δικαιολογητικά, 
θα εξετάζεται από την Υ.Α.Σ. η δυνατότητα χορήγησης πα¬ 
ράτασης και θα εκδίδεται σχετική Απόφαση. Η αίτηση του 
ιδιοκτήτη θα πρέπει να υποβληθεί εντός ενός (1) μηνάς από 
την ημερομηνία έκδοσης των σχετικών δικαιολογητικών από 
τα οποία αποδεικνύεται η ημερομηνία άρσης του κωλύματος. 

Κωλύματα θεωρούνται οι διαφορές μεταξύ πολίτη και 
Δημοτικής ή Δημόσιας Αρχής, οι εκκρεμοδικίες σχετικά 
με την ιδιοκτησία του πληγέντος ακινήτου ή τη δικαστική 
διανομή του και η καθυστέρηση υποβολής δικαιολογητι- 
κών λόγω ανωτέρας βίας ή οφειλόμενη σε υπαιτιότητα 
Δημοτικής ή Δημόσιας Αρχής. 

Η χορηγούμενη παράταση θα υπολογίζεται ως το χρο¬ 
νικό διάστημα από την ημερομηνία που προκύπτει το κώ¬ 
λυμα μέχρι την ημερομηνία λήξης των κατά περίπτωση 
προθεσμιών (όπως αυτές ορίζονται στην παρούσα από¬ 
φαση) ή την ημερομηνία άρσης του κωλύματος εφόσον 
γίνει πριν τη λήξη των προθεσμιών. 

4. Επιτρέπεται η αλλαγή της Σ.Σ. ανακατασκευής σε αυ¬ 
τοστέγαση μετά την έκδοση της Βεβαίωσης Καθορισμού 
Σ.Σ. Ανακατασκευής (εφόσον από την Κ.Υ.Α. καθορισμού πι¬ 
στωτικών διευκολύνσεων προβλέπεται η χορήγηση Σ.Σ. για 
αυτοστέγαση), με την προϋπόθεση ότι η αλλαγή θα αιτηθεί 
εντός της προθεσμίας του ενός (1) έτους από την ημερομηνία 
έκδοσης της Βεβαίωσης Καθορισμού Σ.Σ. Ανακατασκευής και 
στη συνέχεια θα εκδίδεται νέα Βεβαίωση Καθορισμού Σ.Σ. 
Αυτοστέγασης με προθεσμία δεκαοκτώ (18) μηνών από την 
έκδοση της Βεβαίωσης Καθορισμού Σ.Σ. Ανακατασκευής. 

Η συνέχιση της διαδικασίας χορήγησης Σ.Σ. θα είναι η 
ίδια με αυτή που προαναφέρθηκε στην παρούσα Απόφαση 
για τις περιπτώσεις αυτοστέγασης . 

Σε περίπτωση που μελλοντικά ο ενδιαφερόμενος ενδι¬ 
αφερθεί για νέα αλλαγή της Σ.Σ. θα πρέπει να υποβάλει 
αίτηση, εντός της προαναφερόμενης προθεσμίας του ενός 
(1) έτους από την ημερομηνία έκδοσης της αρχικής Βεβαί¬ 
ωσης Καθορισμού Σ.Σ. Ανακατασκευής. 

5. Η ισχύς της αδείας επισκευής καθορίζεται σε τέσσερα 
(4) χρόνια. Μετά το πέρας των τεσσάρων (4) ετών, δεν 
είναι δυνατή η περαιτέρω παράταση της εκτός από τις 
περιπτώσεις κωλύματος όπως ορίζεται στην παρ. 3 του 
παρόντος κεφαλαίου. 

6. Οι ενστάσεις κατά πράξεων της αρμόδιας Υπηρεσίας 
και οι αιτήσεις για επανεξέταση κτιρίων είναι εμπρόθεσμες, 
εφόσον υποβάλλονται εντός τριών (3) μηνών από την ημε¬ 
ρομηνία παραλαβής της σχετικής πράξης από τον ιδιοκτή¬ 
τη. Η απόφαση εκδίκασης ένστασης είναι τελεσίδικη και δεν 
επιδέχεται περαιτέρω ενστάσεως ή αιτήσεως θεραπείας. 

7. Στις περιπτώσεις που δεν υπάρχουν τίτλοι ιδιοκτη¬ 
σίας (π.χ. οικισμοί προϋφιστάμενοι του 1923 κ.λπ.) για την 
απόδειξη της κυριότητας του ακινήτου απαιτείται η προ¬ 
σκόμιση δηλώσεων του Ν. 1599/86 του ιδιοκτήτη και δύο 
μαρτύρων για 20ετή νομή (εις διπλούν). Στις περιπτώσεις 
αυτές απαιτείται και πρόσφατο αντίγραφο μερίδας από 
το Υποθηκοφυλακείο ή αντίγραφο κτηματολογικού φύλλου 
από το αρμόδιο Κτηματολογικό Γραφείο. 

Στις Υπεύθυνες Δηλώσεις που θα κατατεθούν, το ακί¬ 
νητο θα περιγράφεται όσο το δυνατόν με ακρίβεια και 
θα αναγράφεται πέραν των άλλων, ότι: «υποβάλλονται 


σύμφωνα με όσα ορίζονται στην παρ. 3 του άρθρου 5 της 
από 28.7.1978 Π.Ν.Π που κυρώθηκε με τον Ν. 867/79, για την 
απόδειξη της κυριότητας του ακινήτου». 

8. Σε κάθε στάδιο χορήγησης Σ.Σ. οι Υπεύθυνες Δηλώσεις θα 
προσκομίζονται με βεβαιωμένο το γνήσιο της υπογραφής εφό¬ 
σον ο δηλών δεν προσέρχεται αυτοπροσώπως στην Υπηρεσία. 

9. Στην περίπτωση που δεν υπάρχει οικοδομική άδεια 
του πληγέντος κτίσματος και απαιτείται Βεβαίωση του 
Δασαρχείου όπως προαναφέρθηκε, η Βεβαίωση αυτή μπο¬ 
ρεί να αντικατασταθεί με Βεβαίωση από την Πολεοδομία 
στις περιπτώσεις που μπορεί να βεβαιωθεί ότι το πληγέν 
κτίσμα βρίσκεται α) εντός σχεδίου πόλεως ή εντός οικι¬ 
σμού με εγκεκριμένο ρυμοτομικό σχέδιο ή β) εντός νομί¬ 
μους υφιστάμενου προ του έτους 1923 οικισμού ή γ) εντός 
των ορίων οικισμού μέχρι 2000 κατοίκους οριοθετημένου 
σύμφωνα με το Π.Δ. 24.4.85 (ΦΕΚ 181Δ'). 

10. Στις περιπτώσεις μεταφοράς της Σ.Σ. σε άλλη περιοχή 
ή θέση, η «Εγκριση Σ.Σ. Ανακατασκευής ή Αυτοστέγασης» 
θα χορηγείται μετά τη διαπίστωση της κατεδάφισης του 
παλαιού κτίσματος (ανεξάρτητα από τον χαρακτηρισμό 
του κτίσματος). 

11. Στις περιπτώσεις κτισμάτων που έχουν κριθεί Επι¬ 
κινδύνους Ετοιμόρροπα, η Έγκριση Σ.Σ. για ανακατασκευή 
στην ίδια θέση θα χορηγείται μετά την κατεδάφιση του 
πληγέντος κτίσματος. 

12. Στις περιπτώσεις κτισμάτων που έχουν κριθεί ως 
κτίσματα δομημένα από ευτελή υλικά ή ασύμφορα επι¬ 
σκευής και αυτά ανακατασκευάζονται στην ίδια θέση, η 
κατεδάφιση του πληγέντος ακινήτου θα πραγματοποιείται 
σε χρονικό διάστημα όχι μεγαλύτερο των τεσσάρων (4) 
ετών από την χορήγηση της α' δόσης. 

Επισημαίνεται ότι θα επιβάλλονται στους δικαιούχους, οι 
κυρώσεις που προβλέπονται από τις οικείες Κ.Υ.Α εφόσον 
παρέλθει χρονικό διάστημα μεγαλύτερο των τεσσάρων (4) 
ετών χωρίς να έχει πραγματοποιηθεί η κατεδάφιση του 
πληγέντος κτίσματος. 

Σε κάθε περίπτωση πριν από την χορήγηση της τε¬ 
λευταίας δόσης της Σ.Σ. απαιτείται η κατεδάφιση του 
πληγέντος κτίσματος. 

13. Η κατεδάφιση του πληγέντος κτίσματος θα διαπι¬ 
στώνεται μετά από αυτοψία που θα διενεργείται από δύο 
Μηχανικούς της αρμόδιας Υπηρεσίας και θα εκδίδεται 
σχετική Βεβαίωση, μετά από αίτηση του ενδιαφερομένου. 

14. Εφόσον οι πράξεις που εκδίδονται από την αρμόδια 
Υπηρεσία εγκρίνουν τη χορήγηση Ατόκου Δανείου, κοινο¬ 
ποιούνται στο ΠιστωτικόΊδρυμα το οποίο επιλέγει ο ενδια¬ 
φερόμενος. Ο ενδιαφερόμενος συνάπτει δανειστική σύμβα¬ 
ση με το ΠιστωτικόΙδρυμα το οποίο του χορηγεί το ποσό 
του Δανείου όπως αναγράφεται στην εγκριτική απόφαση 
ενώ το ποσό της Δ.Κ.Α. του το χορηγεί η αρμόδια Υπηρεσία. 

15. Στις περιπτώσεις που αποδεδειγμένα δεν χορηγήθηκε 
δάνειο από ΠιστωτικόΙδρυμα σε δικαιούχο και εφόσον στη 
συνέχεια εντός των τεσσάρων (4) ετών από την έγκριση 
χορήγησης Σ.Σ. για ανακατασκευή ή την έκδοση άδειας 
επισκευής υπάρξει δυνατότητα λήψης δανείου, ο δικαιού¬ 
χος δύνανται να αιτηθεί τη χορήγηση του δανείου. Η δια¬ 
δικασία χορήγησης του δανείου στις περιπτώσεις αυτές 
θα καθοριστεί με απόφαση Υπουργού Υ.ΜΕ.ΔΙ.. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2014 



Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 


ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













